**Knut Holte** (født 25. mai 1967) er en norsk tidligere fotballspiller som blant annet har spilt for Hamarkameratene, Lyn og Stabæk. Hans posisjon på fotballbanen var midtstopper. Holte spilte eliteseriekamper for alle klubbene, med perioden 1986 til 1990 hos Ham-Kam, fra 1991 til 1993 hos Lyn og i 1995 hos Stabæk.

Holte spilte for Charterud og Storhamar før han kom til Ham-Kam. Debuten for Ham-Kam fikk han i september 1986.

I november 1987 var Holte i forhandlinger med 3.-divisjonsklubben Frigg uten at det endte med noen overgang.

Da Ham-Kam i 1990 mislykkes i å rykke opp til øverste divisjon, dro Holte sammen med lagkamerat Hallgeir Finbråten videre til Lyn for spill i Eliteserien i 1991. Fra sin posisjon i midtforsvaret ble Knut Holte en av lagets bjærebjelker. I mars 1992 ble Holte tatt ut i troppen til en treningssamling med det norske landslaget. Landslagstrener Egil Olsen begrunnet uttaket med at Holte hadde vært Lyns beste spiller hele høstsesongen i 1991. Etter å ha sikret plassen i Eliteserien i 1992 forsøkte Ham-Kam uten hell å hente Holte og Finbråten tilbake fra Lyn. Etter at Lyn rykket ned fra Eliteserien i 1993, forsøkte Kongsvinger å sikre seg hans tjenester. Holte takket nei da han fant det sportslig uforsvarlig å kombinere jobb og pendling til Kongsvinger. I stedet signerte han for 1.-divisjonsklubben Stabæk.

Med Holte i midtforsvaret endte Stabæk 1994-sesongen med opprykk til øverste divisjon. I 1995 spilte Holte 16 kamper for Stabæk i klubbens første sesong i Eliteserien. Han var del av stallen også i 1996, men en mislykket akilles-operasjon før sesongstart tvang ham til å avslutte fotballkarrieren.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1986
  | Ham-Kam | Norges flagg | 1
  | 1. divisjon |  |  |
| 1987
  | Ham-Kam
  | Norges flagg | 1
  | 1. divisjon |  |  |
| 1988
  | Ham-Kam
  | Norges flagg | 2
  | 2. divisjon |  |  |
| 1989
  | Ham-Kam
  | Norges flagg | 2
  | 2. divisjon |  |  |
| 1990
  | Ham-Kam
  | Norges flagg | 2
  | 2. divisjon |  |  |
| 1991 | Lyn | Norges flagg | 1
  | Eliteserien | 22
  | 1
  |
| 1992 | Lyn
  | Norges flagg | 1
  | Eliteserien | 15
  | 1
  |
| 1993
  | Lyn
  | Norges flagg | 1
  | Eliteserien | 11
  | 1
  |
| 1994
  | Stabæk | Norges flagg | 2
  | 1. divisjon |  |  |
| 1995
  | Stabæk
  | Norges flagg | 1
  | Eliteserien | 16
  | 1
  |
| 1996
  | Stabæk
  | Norges flagg | 1
  | Eliteserien | 0
  | 0 |

Referanser
----------

1. ↑  *Bladet Fotball* (2): 43. 1993.  Manglende eller tom `|tittel=` (hjelp)
2. ↑  «HamKam berget – gamle spillere kausjonerer». Aftenposten. 2. juli 2014. Besøkt 17. oktober 2019.
3. ↑  «Sigernes tittet KIL i kortene». *Aftenposten*. 9. mai 1987. s. 34.
4. ↑  Håkon Dehlin (14. november 1987). ««Snapper'n» til Frigg». *Aftenposten*. s. 34.
5. ↑  Magne Johansen (17. mars 1992). «Mange nye navn i «Drillo's» A-tropp». *Aftenposten*. s. 13.
6. ↑  Knut Nesbø (27. oktober 1992). «Noen kommer, få går fra Lyn?». *Aftenposten*. s. 18.
7. ↑  «Holte-nei til KIL». *Aftenposten*. 28. oktober 1993. s. 46.
8. ↑  Knut Nesbø (8. mars 1996). «Ny amerikaner på prøve». *Aftenposten*. s. 50.
9. ↑  Kaj T. Pedersen (6. august 1996). «Stabæk krangler om svensk forsvarsklippe». *Aftenposten*. s. 8.

Eksterne lenker
---------------

* Profil hos Norges Fotballforbund
* HamKam.no – Holtes spillerprofil hos Hamarkameratene
* LynHistorie.com – Holtes spillerprofil hos Lyn Arkivert 10. august 2012 hos Wayback Machine.
* Stabak.no – Holtes spillerprofil hos Stabæk